Kojusalas iela

Kojusalas iela ir Latgales apkaimes iela Latgales priekšpilsētā Rīgā. Iela sastāv no trijām daļām, kas saglabājušās no kādreiz vienotās vēsturiskās ielas. Esošo Kojusalas ielas posmu kopējais garums ir vairāk nekā 800 metri. Tā nosaukta Kojusalas, vēsturiskās Daugavas salas, vārdā.

 Vēsture 
Kojusalas iela pirmo reizi avotos minēta 1846. gadā ar esošo nosaukumu, kas laika gaitā tā arī nav mainījies. Kādreizējā ielas trase mūsdienās ir sadalīta trijos posmos, to pārtrauc 3. tramvaju depo teritorija un vēlāk būvētās daudzstāvu dzīvojamās ēkas.

 Ielas raksturojums 
Kojusalas iela sākas krustojumā ar Mazo Krasta ielu un Toma ielu aiz tirdzniecības centra "Mols". Kojusalas ielā 9 atrodas Nacionālā sporta manēža. Šī ielas daļa ir klāta ar asfalta segumu un beidzas krustojumā ar Balvu ielu. Te atrodas pārsvarā darījumu tipa apbūve, bet arī atsevišķas dzīvojamās ēkas un neapbūvēti gruntsgabali.

Otrais Kojusalas ielas posms sākas krustojumā ar Grēdu ielu, krusto Dricānu ielu un beidzas pie Fridriķa ielas, kur to pārrauj 3. tramvaju depo teritorija. Iela ir klāta ar asfalta un bruģa segumu, iet caur daudzstāvu dzīvojamās apbūves rajonu, bet pāra numuru pusē ir parks — Kojusalas dārzs.

Ielas trešais posms ir īss un lielākoties bez seguma, vietām tikai kā taka. Tas sasniedz Latgales ielu asfaltētas brauktuves veidā. Šeit Kojusalas ielā ir dzīvojamā apbūve, kā arī Andreja Pumpura Rīgas 11. pamatskolas sporta laukums.

 Ielu savienojumi 
Kojusalas iela ir savienota ar šādām ielām:
 Mazā Krasta iela
 Toma iela
 Balvu iela (T veida krustojums)
 Grēdu iela (T veida krustojums)
 Dricānu iela (T veida krustojums)
 Fridriķa iela (T veida krustojums)
 Latgales iela (T veida krustojums)

 Atsauces 

 Skatīt arī 
 Latgales apkaime

Kategorija:Ielas Latgales apkaimē
Kategorija:Latgales priekšpilsēta